ddrg/super_eurlex huggingface dataset:
Oficiālais Vēstnesis L 369 , 29/12/1982 Lpp. 0025 - 0025

Speciālizdevums spāņu valodā: Nodaļa 03 Sējums 26 Lpp. 0183

Speciālizdevums portugāļu valodā Nodaļa 03 Sējums 26 Lpp. 0183

Speciālizdevums somu valodā: Nodaļa 3 Sējums 15 Lpp. 0211

Speciālizdevums zviedru valodā: Nodaļa 3 Sējums 15 Lpp. 0211



Komisijas Regula (EEK) Nr. 3526/82 (1982. gada 22. decembris), ar kuru vienpadsmito reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/91 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 3115/82 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, šī regula būtu jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi: Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Pakistāna: | Government of Pakistan Ministry of Defence, Directorate-General Procurement (Army), Ministry of Defence (ddp) (iii), 265 Mohammad Hussain Road, Rawalpindi | Venecuēla: | Comandancia general de la marina, Base aerea la Carlota, Hangar la Marina, Caracas | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 22. decembrī Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 327, 24.11.1982., 8. lpp. --------------------------------------------------
Oficiālais Vēstnesis L 365 , 31/12/1980 Lpp. 0001 - 0001

Speciālizdevums somu valodā: Nodaļa 3 Sējums 12 Lpp. 0267

Speciālizdevums grieķu valodā Nodaļa 03 Sējums 32 Lpp. 0200

Speciālizdevums zviedru valodā: Nodaļa 3 Sējums 12 Lpp. 0267

Speciālizdevums spāņu valodā: Nodaļa 03 Sējums 20 Lpp. 0132

Speciālizdevums portugāļu valodā Nodaļa 03 Sējums 20 Lpp. 0132



Padomes Regula (EEK) Nr. 3485/80 (1980. gada 22. decembris), ar ko sakarā ar Grieķijas pievienošanos groza Regulu (EEK) Nr. 2782/75 par inkubējamo olu un mājputnu cāļu ražošanu un tirdzniecību EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā 1979. gada Pievienošanās aktu un jo īpaši tā 146. pantu, ņemot vērā Komisijas priekšlikumu, tā kā Grieķijas pievienošanās rada vajadzību grozīt Padomes 1975. gada 29. oktobra Regulu (EEK) Nr. 2782/75 par inkubējamo olu un mājputnu cāļu ražošanu un tirdzniecību [1], IR PIEŅĒMUSI ŠO REGULU. 1. pants Regulu (EEK) Nr. 2782/75 ar šo groza šādi: 1. Regulas 5. panta 3. punktu aizstāj ar šādu tekstu: "3. Inkubējamās olas transportē pilnīgi tīrā iepakojumā, kurā ir tikai vienas mājputnu sugas, kategorijas un tipa inkubējamās olas no viena uzņēmuma, un uz kurām ir vismaz šādi uzraksti: "eggs for hatching", "rugeæg", "Bruteier", "αύγά πρός έκκόλαψιυ", "oeufs à couver", "uova da cova", vai "broedeieren"." 2. Regulas 6. pantu aizstāj ar šādu pantu: "6. pants Inkubējamās olas no trešām valstīm var importēt tikai tad, ja uz tām ar vismaz 3 mm lieliem burtiem ir norādīts izcelsmes valsts nosaukums un uzraksti "hatching", "rugeæg", "Brutei", "πρός έκκόλαψιυ", "à couver", "cova", vai "broedei". Iepakojumā jābūt tikai vienas mājputnu sugas, kategorijas un tipa inkubējamām olām no vienas izcelsmes valsts un sūtītāja, un uz tā jābūt vismaz šādiem norādījumiem: a) uz olām norādītā informācija; b) mājputnu suga, no kuras olas iegūtas; c) sūtītāja vārds vai uzņēmuma nosaukums un adrese." 2. pants Šī regula stājas spēkā 1981. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1980. gada 22. decembrī Padomes vārdā — priekšsēdētājs J. Santer [1] OV L 282, 1.11.1975., 100. lpp. --------------------------------------------------
Oficiālais Vēstnesis C 078 , 30/03/1995 Lpp. 0001 - 0001



Padomes Akts (1995. gada 10. marts), ar ko izstrādā Konvenciju par vienkāršotu izraidīšanas kārtību starp Eiropas Savienības dalībvalstīm (95/C 78/01) EIROPAS SAVIENĪBAS PADOME, ņemot vērā Eiropas Savienības dibināšanas līgumu, un jo īpaši tā K.3 panta 2. punkta c) apakšpunktu, tā kā, lai sasniegtu Savienības mērķus, dalībvalstis noteikumus, kas reglamentē vienkāršotu izraidīšanas procedūru starp Eiropas Savienības dalībvalstīm, uzskata par kopēju interešu jautājumu Līguma VI nodaļā paredzētās sadarbības ietvaros; NOLĒMUSI, ka ar šo tiek izstrādāta Konvencija, kuras teksts ir pielikumā un kuru šodien paraksta Savienības dalībvalstu valdību pārstāvji; REKOMENDĒ dalībvalstīm to pieņemt saskaņā ar to attiecīgajām konstitucionālām prasībām. Briselē, 1995. gada 10. martā Padomes vārdā — priekšsēdētājs P. Méhaignerie --------------------------------------------------
3)

Kopējās nostājas 4. panta 5. un 6. punktu aizstāj ar šādiem punktiem: “5. Dalībvalstis var atkāpties no 1. punktā minētajiem pasākumiem, ja personas ceļošana ir pamatota steidzamu un nepieciešamu humānu apsvērumu dēļ vai – izņēmuma kārtā – ja persona ceļo, lai apmeklētu starpvaldību sanāksmes, tostarp tādas, kuras ir ierosinājusi Eiropas Savienība, ja tajās notiek politisks dialogs, kura mērķis ir tieši un būtiski veicināt demokrātiju, cilvēktiesības un tiesiskumu Zimbabvē. 6. Dalībvalsts, kas vēlas piešķirt 5. punktā minēto atkāpi, paziņo to Padomei rakstiski. Uzskata, ka atkāpe ir piešķirta, ja neviens Padomes loceklis 48 stundu laikā no paziņojuma saņemšanas brīža rakstveidā neiebilst pret ierosināto atkāpi. Ja viens vai vairāki Padomes locekļi tam iebilst, atkāpe nav piešķirta, izņemot gadījumus, ja dalībvalsts vēlas atkāpi piešķirt steidzamu, absolūti nepieciešamu humānu apsvērumu dēļ. Šādā gadījumā Padome ar kvalificētu balsu vairākumu var izlemt piešķirt ierosināto atkāpi.”
—

atbalstu Starptautiskās Krimināltiesas Romas statūtu ratifikācijai un pilnīgai īstenošanai, kam var būt būtiska nozīme, veidojot valsts iestādes, kas būs atbildīgas par jautājumu risināšanu, kas skar izvairīšanos no soda. Tas ietver to tiesu iestāžu pastiprinātu iesaisti, kurām ir būtiska papildinoša nozīme šajā jomā. Īpaša uzmanība tiks veltīta ar karu saistītiem noziegumiem, kas norādīti Starptautiskās Krimināltiesas Romas statūtos, tādiem kā bērnu iesaukšana armijā vai to iesaistīšana darbā, kam ir nopietna ietekme uz konfliktu skartajās valstīm.
Official Journal L 202 , 27/07/2001 P. 0001 - 0001



PADOMES KOPēJā NOSTāJA (2001. gada 23. jūlijs) attiecībā uz ballistisko raķešu izplatīšanas nepieļaušanu (2001/567/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā 15. pantu, tā kā: (1) Eiropadome Gēteborgas sanāksmē 2001. gada 15. un 16. jūnijā pieņēma Deklarāciju par ballistisko raķešu izplatīšanas novēršanu. (2) Vispārējo lietu padome 2001. gada 14. maijā pieņēma secinājumus par raķešu neizplatīšanu. (3) Masveida iznīcināšanas ieroču ballistisko nesējraķešu izplatīšana ir Savienībai svarīga tēma. (4) To starptautisko normu un politisku nolīgumu stiprināšana, kas attiecas uz masveida iznīcināšanas ieroču un to nogādes līdzekļu izplatīšanas apkarošanu, ir īpaši svarīga Savienībai, kura pievērsusies atbruņošanās un ieroču neizplatīšanas daudzpusēju nolīgumu pastiprināšanai. (5) Savienība uzskata, ka steidzami vajadzīga vispārēja un daudzpusēja pieeja kā papildinājums esošajiem centieniem nepieļaut ballistisko raķešu izplatīšanu. (6) Savienība tādēļ noteikti atbalsta Starptautiskā rīcības kodeksa pret ballistisko raķešu izplatīšanu (še turpmāk - "kodekss") projektu, ko izstrādājuši Raķešu tehnoloģijas kontroles režīma (MTCR) dalībnieki un kurš ir izplatīts visās valstīs ar uzaicinājumu pievienoties šim pasākumam. Kodeksa tekstu pārskatīs, ņemot vērā no pārējām valstīm saņemtās atsauksmes. (7) Kodekss ir viskonkrētākā un visprogresīvākā iniciatīva šajā jomā un tādēļ ar vislabākajām izredzēm īsā laikā gūt sekmīgus rezultātus. (8) Kodekss būs politiski saistošs dokuments. Savienība paredz, ka tam būs pozitīva ietekme uz pārējām iniciatīvām, kas vērstas pret ballistisko raķešu izplatīšanu. Savienība uzskata, ka kodekss pēc tā pieņemšanas varētu izraisīt interesi Apvienoto Nāciju Organizācijā, IR PIEŅĒMUSI ŠO KOPĒJO NOSTĀJU. 1. pants Savienības mērķis ir nepieļaut ballistisko raķešu izplatīšanu. Lai sasniegtu šo mērķi, Savienība atbalsta kodeksa vispārināšanu. 2. pants Savienība aktīvi atbalsta ad hoc starptautiskās sarunas kodeksa pabeigšanai un noformēšanai, kuras sagatavo starptautisko konferenci kodeksa pieņemšanai ne vēlāk kā 2002. gadā. Procesam, kas pamatojams uz kodeksu, jābūt atklātam, pārredzamam un visaptverošam, lai visas valstis, kuras vēlas parakstīt kodeksu, varētu vienlīdzīgi piedalīties tā papildināšanā. 3. pants Savienība īstenos šo iniciatīvu pilnīgā atklātībā ar visām pārējām ieinteresētām pusēm. 4. pants Šī kopējā nostāja stājas spēkā tās pieņemšanas dienā. 5. pants Šo kopējo nostāju publicē Oficiālajā Vēstnesī. Briselē, 2001. gada 23. jūlijā Padomes vārdā - priekšsēdētāja A. Neyts-Uyttebroeck
Oficiālais Vēstnesis L 287 , 14/11/2000 Lpp. 0001 - 0001



Padomes Kopējā nostāja (2000. gada 10. novembris) par īpašu ierobežojošu pasākumu saglabāšanu, kas vērsti pret Miloševiča kungu un ar viņu saistītām personām (2000/696/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību, jo īpaši tā 15. pantu, tā kā: (1) Luksemburgā 2000. gada 9. oktobrī pieņemtajā deklarācijā Padome norādīja, ka Savienība nolēmusi atcelt visas no 1998. gada noteiktās sankcijas pret DFR, izņemot noteikumus, kas vērsti pret bijušo DFR prezidentu Slobodanu Miloševiču un ar viņu saistītām personām, jo tās joprojām apdraud DFR demokrātijas nostiprināšanu. (2) Kopējās nostājas 2000/599/KĀDP [1] 3. pants izvirza noteikumu, ka Kopējās nostājas 1998/240/KĀDP [2], izņemot tās 1. un 2. pantu, 1998/326/KĀDP [3], 1998/374/KĀDP [4] un 1999/318/KĀDP [5] tiks atkārtoti izskatītas, lai saglabātu tikai tos ierobežojošos noteikumus, kas vērsti pret Miloševiča kungu un ar viņu saistītām fiziskām personām. (3) Pārredzamības un skaidrības labad noteikumi attiecībā uz Miloševiča kungu un ar viņu saistītām fiziskām personām jāiekļauj vienā dokumentā. (4) Jādarbojas Kopienas līmenī, lai piemērotu dažus no turpmāk minētajiem pasākumiem, IR PIEŅĒMUSI ŠO KOPĒJO NOSTĀJU. 1. pants 1. Kopējās nostājas 1998/240/KĀDP 4. pantā, Kopējās nostājas 1998/725/KĀDP [6] 1. pantā un Kopējās nostājas 1999/318/KĀDP 1. pantā minētais vīzu izsniegšanas aizliegums jāsaista ar bijušo DFR prezidentu Slobodana Miloševiča kungu un ar viņu saistītām fiziskām personām. 2. Īstenojot Padomes lēmumu, jāizveido un jāatjaunina identificēto personu saraksts vai to personu saraksts, uz kurām attiecināms 1. punkts. 2. pants Kopējās nostājas 1998/326/KĀDP 1. pantā minētā ārvalstīs glabāto līdzekļu iesaldēšana un Kopējās nostājas 1999/318/KĀDP 2. pants jāsaista ar Miloševiča kungu un ar viņu saistītām fiziskām personām. 3. pants Kopējā nostāja 1998/374/KĀDP, Kopējās nostājas 1998/240/KĀDP 3. pants, kā arī Kopējās nostājas 1999/318/KĀDP 3. un 5. pants ir jāatceļ. 4. pants Šī kopējā nostāja stājas spēkā tās pieņemšanas dienā. 5. pants Šo kopējo nostāju publicē Oficiālajā Vēstnesī. Briselē, 2000. gada 10. novembrī Padomes vārdā — priekšsēdētājs C. Josselin [1] OV L 255, 9.10.2000., 1. lpp. [2] OV L 95, 27.3.1998., 1. lpp. [3] OV L 143, 14.5.1998., 1. lpp. [4] OV L 165, 10.6.1998., 1. lpp. [5] OV L 123, 13.5.1999., 1. lpp. Kopējā nostāja, kurā jaunākie grozījumi izdarīti un kura papildināta ar Kopējo nostāju 2000/56/KĀDP (OV L 21, 26.1.2000., 4. lpp.). [6] OV L 345, 19.12.1998., 1. lpp. --------------------------------------------------
Oficiālais Vēstnesis L 298 , 11/12/1995 Lpp. 0001 - 0002



Kopējā nostāja (1995. gada 20. novembris), ko Padome, pamatojoties uz Līguma par Eiropas Savienību J2. pantu, ir formulējusi par Nigēriju (95/515/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā J2. pantu, IR FORMULĒJUSI ŠO KOPĒJO NOSTĀJU. 1. Tā stingri nosoda Ken Saro–Viva (Ken Saro–Wiwa) kunga un astoņu kopā ar viņu notiesāto sodīšanu ar nāvi 10. novembrī. Tas skaidri parādīja Nigērijas nespēju attiecībā uz cilvēktiesībām cienīt savas saistības, kas izriet no vairākiem starptautiskiem līgumiem, kuros Nigērija ir līgumslēdzēja puse. 2. Eiropas Savienība nosoda militārā režīma izdarītos cilvēktiesību pārkāpumus, tostarp nāves sodus un bargus cietumsodus, kas piemēroti pēc nepilnīgas tiesvedības, nesniedzot iespēju vērsties pie augstākās tiesas. Šajā sakarā tā īpaši pauž bažas par politiķu apcietinājumu bez tiesas prāvas un habeas corpus atcelšanu. 3. Eiropas Savienība atgādina savas lielās bažas par 1993. gada jūnija vēlēšanu anulēšanu, kas tika uzskatītas par brīvām un godīgām, un par turpmāko jaunas militārās diktatūras nodibināšanu. Tā atzīmē, ka militārajam režīmam vēl ir pārliecinoši jāapliecina nodoms atgriezties pie civilās demokrātijas valdības uzticības cienīgā un īsā termiņā, un a) no jauna apstiprina šādus 1993. gadā pieņemtus pasākumus: - militārās sadarbības pārtraukšanu, - ierobežojumus attiecībā uz vīzu izsniegšanu militārpersonu vai drošības spēku locekļiem un to ģimenēm, - militārpersonu vizīšu pārtraukšanu, - pārvietošanās ierobežojumus visam Nigērijas diplomātisko pārstāvniecību militārajam personālsastāvam, - mācību atcelšanu visam Nigērijas militārajam personālsastāvam, - visu nesaistošo augsta līmeņa vizīšu pārtraukšanu uz Nigēriju un no tās; b) ievieš šādus papildu pasākumus: i) ierobežojumus attiecībā uz vīzu izsniegšanu Pagaidu valdošās padomes un Federālās izpildpadomes locekļiem un to ģimenēm; ii) ieroču, munīcijas un kaujas tehnikas embargo [1]. 4. Sadarbība attīstības jomā ar Nigēriju ir pārtraukta. Izņēmumi var tikt attiecināti uz projektiem un programmām cilvēktiesību un demokrātijas atbalstam, kā arī tām, kuras vērstas uz nabadzības mazināšanu, bet īpaši uz pamatnepieciešamību nodrošināšanu nabadzīgākajiem iedzīvotāju slāņiem ar vietējo civiliestāžu un nevalstisko organizāciju decentralizētas sadarbības palīdzību. 5. Šo kopējo nostāju pārrauga Padome, kurai regulāri ziņo prezidentvalsts un Komisija, un to pārskata, ņemot vērā attīstību Nigērijā. Tiek izskatīti papildu pasākumi. 6. Šī kopējā nostāja stājas spēkā 1995. gada 20. novembrī. 7. Šo kopējo nostāju publicē Oficiālajā Vēstnesī. Briselē, 1995. gada 20. novembrī Padomes vārdā — priekšsēdētājs J. Solana [1] Iepriekšminētais embargo attiecas uz ieročiem, kas paredzēti, lai nogalinātu, un to munīciju, ieroču platformām, platformām, kas nav paredzētas ieročiem, un palīgaprīkojumu. Embargo arī attiecas uz rezerves detaļām, remontdarbiem, apkopi un militārās tehnoloģijas pārvietošanu. Šī kopējā pozīcija neietekmē līgumus, kas stājušies spēkā pirms embargo stāšanās spēkā. --------------------------------------------------
Oficiālais Vēstnesis L 021 , 26/01/2000 Lpp. 0004 - 0004



Padomes Kopējā nostāja (2000. gada 24. janvāris), ar kuru groza un papildina Kopējo nostāju 1999/318/KĀDP, kas attiecas uz papildu ierobežojošiem pasākumiem pret Dienvidslāvijas Federatīvo Republiku (DFR) (2000/56/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību, jo īpaši tā 15. pantu, tā kā: (1) Kopējā nostāja 1999/318/KĀDP [1] ir jāgroza un jāpapildina, ņemot vērā notikumu attīstību pēc tās spēkā stāšanās dienas. (2) Tādi paši kritēriji jāiemēro attiecībā uz vīzu aizlieguma pasākumiem, kuri paredzēti saskaņā ar Kopienas nostājām 1998/240/KĀDP [2] un 1998/725/KĀDP [3], (2) tā kā Padome paudusi atbalstu tādu sankciju saglabāšanai vai pastiprināšanai, kas vērstas pret šo režīmu, nesodot Serbijas iedzīvotājus, IR PIEŅĒMUSI ŠO KOPĒJO NOSTĀJU. 1. pants Kopējo nostāju 1999/318/KĀDP groza šādi. 1. Kopējās nostājas 2. apsvērumu aizstāj ar šādu: "(2) tā kā Padome paudusi atbalstu tādu sankciju saglabāšanai vai pastiprināšanai, kas vērstas pret šo režīmu, nesodot Serbijas iedzīvotājus,"; 2. Kopējās nostājas 1. pantu aizstāj ar šādu: "1. pants 1. Prezidentam Miloševičam, viņa ģimenei, visiem DFR un Serbijas valdību ministriem un vecākajiem ierēdņiem, kā arī personām, kuras ar savu darbību atbalsta prezidentu Miloševiču, neizdod vīzas. 2. Šā panta 1. punkta vajadzībām Padome īstenošanas lēmumā norāda personas, kurām atsaka uzņemšanu dalībvalstīs saskaņā ar visiem vai kādu no šādiem kritērijiem: - personas, kas apsūdzētas noziegumos, kuri definēti Starptautiskās Dienvidslāvijas krimināltiesas 1. līdz 5. pantā; - šādas personas: prezidents Miloševičs, viņa ģimene, kā arī visi DFR un Serbijas valdību ministri un vecākie ierēdņi; - personas, kas ar savām darbībām atbalsta prezidentu Miloševiču politiski un/vai finansiāli (tostarp izdevēji, galvenie redaktori un Serbijas Sociālistiskās partijas (SPS) biedri); - militāro spēku un policijas vadošās personas un personas, kas atbild par izlūkošanas vai drošības dienestiem; - personas, kas saistītas ar represiju darbībām. 3. Personas, kurām vairs nav piemērojami 2. punktā minētie kritēriji, svītro no to personu saraksta, kurām atsaka uzņemšanu. 4. Padomes pieņemtos īstenošanas lēmumus atjaunina pēc vajadzības un, vēlākais, katru otro mēnesi. 5. Prezidentvalsts nodrošina, ka izveidotas attiecīgas procedūras 1. līdz 4. punkta īstenošanai. 6. Iepriekšminētos 2. līdz 5. punktus piemēro arī attiecībā uz vīzu aizlieguma pasākumiem, kas paredzēti saskaņā ar Kopējās nostājas 1998/240/KĀDP 4. pantu un Kopējās nostājas 1998/725/KĀDP 1. pantu. 7. Izņēmuma gadījumos var izdarīt atkāpes, ja tas palīdzēs sasniegt svarīgus Eiropas Savienības mērķus un panākt politisku atrisinājumu, ar noteikumu, ka dalībvalsts, kas šo atkāpi piešķir, par to iepriekš paziņojusi pārējām dalībvalstīm." 2. pants Šī kopējā nostāja stājas spēkā tās pieņemšanas dienā. 3. pants Šo kopējo nostāju publicē Oficiālajā Vēstnesī. Briselē, 2000. gada 24. janvārī Padomes vārdā — priekšsēdētājs J. Gama [1] OV L 123, 13.5.1999., 1. lpp. [2] OV L 95, 27.3.1998., 1. lpp. [3] OV L 345, 19.12.1998., 1. lpp. --------------------------------------------------
Oficiālais Vēstnesis L 264 , 15/10/2003 Lpp. 0040 - 0040



Padomes Kopējā nostāja 2003/735/KĀDP (2003. gada 13. oktobris), ar kuru groza Kopējo nostāju 2003/495/KĀDP, kas attiecas uz Irāku EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā 15. pantu, tā kā: (1) Padome 2003. gada 7. jūlijā pieņēma Kopējo nostāju 2003/495/KĀDP, kas attiecas uz Irāku [1] un ar ko īsteno Apvienoto Nāciju Organizācijas Drošības padomes 1483. rezolūciju (2003), ar ko atceļ visus aizliegumus, kuri attiecībā uz tirdzniecību ar Irāku un Irākas apgādi ar finanšu un ekonomiskiem resursiem noteikti ar Drošības padomes 661. rezolūciju (1990) un turpmākām attiecīgajām rezolūcijām, to skaitā ar 778. rezolūciju (1992), izņemot aizliegumus attiecībā uz to ieroču un ar tiem saistīto materiālu pārdošanu vai piegādi Irākai, kuri nav vajadzīgi Amerikas Savienotajām Valstīm un Lielbritānijas un Ziemeļīrijas Apvienotajai Karalistei kā okupētājspēkiem, kas pakļauti vienotajai pavēlniecībai (šeit turpmāk – "pārvalde"), un ar ko ievieš jaunus pasākumus. (2) Attiecībā uz dažām Kopējās nostājas 2003/495/KĀDP normām ir vajadzīga skaidrība. (3) Lai īstenotu konkrētus pasākumus, ir vajadzīga Kopienas rīcība, IR PIEŅĒMUSI ŠO KOPĒJO NOSTĀJU. 1. pants Kopējās nostājas 2003/495/KĀDP 2. pantu aizstāj ar šādu: "2. pants Visi līdzekļi vai citi finanšu aktīvi vai ekonomiskie resursi: a) kas 2003. gadā 22. maijā piederēja iepriekšējai Irākas valdībai vai tās valsts struktūrām, sabiedrībām vai resoriem, kuri atrodas ārpus Irākas, un ko konstatēja komiteja, kura izveidota saskaņā ar Drošības padomes 661. rezolūciju (1990), vai b) kas ir izvesti no Irākas, vai ko ieguvis Sadams Huseins vai citas iepriekšējā Irākas režīma vecākās amatpersonas un to ģimeņu locekļi, ietverot vienības, kas ir to īpašumā, vai ko tieši vai netieši kontrolē tās vai personas, kuras rīkojas to vārdā vai to vadībā, un ko konstatēja komiteja, kas izveidota saskaņā ar Drošības padomes 661. rezolūciju (1990), nekavējoties iesaldē un, ja uz šiem līdzekļiem vai citiem finanšu aktīviem vai saimnieciskajiem resursiem pašiem par sevi neattiecas iepriekšējs tiesisks, administratīvs vai arbitrāžas apgrūtinājums vai spriedums, kuru gadījumā tos var izmantot, lai apmierinātu šādu apgrūtinājumu vai spriedumu, dalībvalstis tūlīt liek tos pārvest uz Irākas Attīstības fondu saskaņā ar nosacījumiem, kas noteikti Drošības padomes 1483. rezolūcijā (2003)." 2. pants Šī kopējā nostāja stājas spēkā tās pieņemšanas dienā. 3. pants Šo kopējo nostāju publicē Eiropas Savienības Oficiālajā Vēstnesī. Luksemburgā, 2003. gada 13. oktobrī Padomes vārdā — priekšsēdētājs F. Frattini [1] OV L 169, 8.7.2003., 72. lpp. --------------------------------------------------